laion/Wikipedia-Exotic huggingface dataset:
צב רך הפרת

צב רך הפרת (שם מדעי: Rafetus euphraticus) הוא מין של צב ענקי החי בנהרות גדולים במזרח התיכון כמו הפרת והחידקל שבעיראק, סוריה מחוז ח'וזסתאן שבאיראן וטורקיה. זהו צב גדול שאורכו עד 70 ס"מ ומשקלו עד 20 ק"ג. צבע השריון ירוק כהה עם ראש בצבע חום-ירקרק גדול ובעל חוטם דמוי חדק. הוא מותאם לחיים במים ונח על החופים אך מצוי בעיקר בתוך המים. צב זה מצוי בנהרות הגדולים והאיטיים ושוחה בחיפוש אחר מזון כמו דגים וסרטנים אך גם מצמחי מים. כמו רוב הצבים הוא מתרבה רק על היבשה ומקים קן מבוץ. הוא מצוי בסכנת הכחדה בגלל זיהום, הרס בתי גידולו והוא נהרג גם בידי דייגים. מדיה וקבצים בנושא צב רך הפרת בוויקישיתוף צב רך הפרת, באתר ITIS (באנגלית) צב רך הפרת, באתר NCBI (באנגלית) צב רך הפרת, באתר Animal Diversity Web (באנגלית) צב רך הפרת, בבסיס הנתונים ARKive (באנגלית) צב רך הפרת, באתר האנציקלופדיה של החיים (באנגלית) צב רך הפרת, באתר GBIF (באנגלית) צב רך הפרת באתר הרשימה האדומה של IUCN
דוכסות מקלנבורג-שטרליץ

דוכסות מקלנבורג-שטרליץ (מגרמנית: Herzogtum Mecklenburg-Strelitz) הייתה דוכסות היסטורית בצפון גרמניה לחופי הים הבלטי, כיום חלק ממדינת מקלנבורג-מערב פומרניה. בירתה של הדוכסות הייתה העיר נוישטרליץ. בשנת 1695 מת גוסטב אדולף, דוכס מקלנבורג-גיסטרוב, ובעקבות כך פרץ סכסוך ירושה בין אדולף פרידריך השני, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם; אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין. בשנת 1708 מת אדולף פרידריך השני, דוכס מקלנבורג-שטרליץ, ובנו אדולף פרידריך השלישי, דוכס מקלנבורג-שטרליץ עלה לשלטון במקומו. בשנת 1712 נשרפה העיר שטרליץ כליל, ואדולף פרידריך ומשפחתו עברו לגור בבקתת הציד שלהם, ומסביבה נבנתה העיר נוישטרליץ. בשנת 1733 נוסדה העיר נוישטרליץ באופן רשמי, ובשנת 1736 הפך אותה אדולף פרידריך לבירת הדוכסות. בשנת 1752 מת אדולף פרידריך ללא ילדים, ואחיינו אדולף פרידריך הרביעי, דוכס מקלנבורג-שטרליץ עלה לשלטון במקומו. בשנת 1794 מת אדולף פרידריך הרביעי, דוכס מקלנבורג-שטרליץ ללא ילדים, ואחיו קרל השני, דוכס מקלנבורג-שטרליץ עלה במקומו לשלטון. כשליט, עודד קרל מגמות חקלאיות חדשות, הקים משטרה חדשה, ויישם חוק חינוך חובה ברחבי הדוכסות. בתקופת המלחמות הנפוליאוניות שמר קרל על נייטרליות, אולם לאחר קרב ינה וקרב אאורשטדט הצטרף קרל לקונפדרציה של הריין. לאחר תבוסת נפוליאון ברוסיה, פרש קרל מהקונפדרציה של הריין, והצטרף למדינות הקואליציה השישית, והשתתף בקרב לייפציג. בקונגרס וינה קיבל קרל יחד עם בן דודו פרידריך פרנץ הראשון, דוכס מקלנבורג-שוורין, מעמד של דוכס גדול. בשנת 1867 הצטרפה הדוכסות הגדולה של מקלנבורג-שטרליץ לקונפדרציה הצפון-גרמנית, ובשנת 1871 לאחר הניצחון הגרמני במלחמת צרפת–פרוסיה הצטרפה לקיסרות הגרמנית. ב-23 בפברואר 1918 התאבד אדולף פרידריך השישי, הדוכס הגדול של מקלנבורג-שטרליץ, ללא שהשאיר בנים אחריו, ויורשו קרל מיכאל, דוכס מקלנבורג ויתר על התואר, ומשום כך קיבל את נחלותיו פרידריך פרנץ הרביעי, הדוכס הגדול של מקלנבורג-שוורין שהיה בן דודו. ב-14 בנובמבר 1918 התפטר פרידריך פרנץ הרביעי, הדוכס הגדול של מקלנבורג-שטרליץ מתפקידו, בעקבות המהפכה הגרמנית והתבוסה במלחמת העולם הראשונה. כאשר הדוכסות בוטלה, הפכה המדינה למדינה חופשית, שהתקיימה עד לשנת 1933. במהלך השלטון הנאצי, בשנת 1933, אוחדו המדינות מקלנבורג-שוורין ומקלנבורג-שטרליץ לכדי מדינת מקלנבורג המאוחדת. אדולף פרידריך השני (1701 – 1708) אדולף פרידריך השלישי (1708 – 1752) אדולף פרידריך הרביעי (1752 – 1794) קרל השני (1794 – 1815) מדיה וקבצים בנושא דוכסות מקלנבורג-שטרליץ בוויקישיתוף
צב רך אסייתי קטן-ראש

צב רך אסייתי קטן-ראש (שם מדעי: Chitra chitra) הוא מין של צב ענק ממשפחת הצבים הרכים החי בנהרות של מלזיה, תאילנד ואינדונזיה בג'אווה וסומטרה. אורכו של צב זה יכול להגיע ל-1.5 מטר. הוא בעל שריון גדול אבל ראשו קטן ובעל עיניים ולסתות קטנות. גם הזנב קטן אבל הצוואר וכפות הרגליים גדולות ועוזרות לצב לשוט במהירות במים. הוא נפוץ בעיקר במים רדודים. הצב מצוי בסכנת הכחדה חמורה בטבע ולא ידוע עליו הרבה. Chitra chitra chitra Chitra chitra javanensis מדיה וקבצים בנושא צב רך אסייתי קטן-ראש בוויקישיתוף צב רך אסייתי קטן-ראש, באתר ITIS (באנגלית) צב רך אסייתי קטן-ראש, באתר NCBI (באנגלית) צב רך אסייתי קטן-ראש, בבסיס הנתונים ARKive (באנגלית) צב רך אסייתי קטן-ראש, באתר GBIF (באנגלית) צב רך אסייתי קטן-ראש באתר הרשימה האדומה של IUCN
צב רך בורמזי קטן-ראש

צב רך בורמזי קטן-ראש (שם מדעי: Chitra vandijki) הוא מין של צב ענק ממשפחת הצבים הרכים החי בנהרות של דרום-מזרח אסיה במינמאר ובצפון תאילנד. הוא קרובי למין צב רך הודי קטן-ראש ובעבר היה תת-מין שלו. אורכו של צב זה יכול להגיע ל-1,000 מ"מ ומשקלו יכול להגיע ל-100 ק"ג. הוא בעל שריון גדול וראש קטן והצוואר והכפות גדולים וחסונים. צבעו ירוק כהה ומעט כתום בשוליים. הבטן ורודה והוא מעט מפוספס. הצב בעל מבנה המותאם לשחייה ולעיתים עולה להתחמם בשמש. הוא מחפש מגוון מיני מזונות מהחי ומהצומח לרבות צמחי מים, חרקים, סרטנים ודגים. לא ידוע מה מצב שימורו בטבע. מדיה וקבצים בנושא צב רך בורמזי קטן-ראש בוויקישיתוף צב רך בורמזי קטן-ראש, באתר ITIS (באנגלית) צב רך בורמזי קטן-ראש, באתר NCBI (באנגלית) צב רך בורמזי קטן-ראש, באתר GBIF (באנגלית) צב רך בורמזי קטן-ראש באתר הרשימה האדומה של IUCN
צב רך חלק

צב רך חלק (שם מדעי: Apalone mutica) הוא מין של צב ממשפחת צבים רכים החי באמריקה הצפונית. אצל צבים אלה ישנה דו-צורתיות זוויגית והנקבות גדולות בהרבה מהזכרים. אורכם של הנקבות 16-35 ס"מ ואורך הזכרים 11-17 ס"מ. הם בעלי שריון חלק בצבעי חום עד כתום ובעלי ראש קטן עם חוטם המופנה כלפי מעלה. כפות הרגליים ארוכות אך הזנב קטן. הצב נפוץ ברחבי נהר המיסיסיפי ויכול לשחות גם בזרמים חזקים אך מעדיף בריכות, אגמים וביצות הסמוכים לנהר. הוא רובץ במים בקרקעית ומחכה לטרף קטן. הוא טורף סרטני נהרות, דגים ומינים קטנים אחרים וגם צמחייה מיימית, אצות או פירות. Apalone mutica calvata Apalone mutica mutica מדיה וקבצים בנושא צב רך חלק בוויקישיתוף צב רך חלק, באתר ITIS (באנגלית) צב רך חלק, באתר NCBI (באנגלית) צב רך חלק, באתר Animal Diversity Web (באנגלית) צב רך חלק, באתר האנציקלופדיה של החיים (באנגלית) צב רך חלק, באתר GBIF (באנגלית) צב רך חלק באתר הרשימה האדומה של IUCN
צב רך קוצני

צב רך קוצני (שם מדעי: Apalone spinifera) הוא מין של צב ממשפחת צבים רכים החי באמריקה הצפונית. לצב זה תפוצה רחבה ביותר מדרום קנדה באונטריו וקוויבק לצפון מקסיקו. צב זה יכול להגיע לאורך 50 ס"מ והוא בעל גוף רך עם ראש וצוואר מנומרים בשחור-צהוב והעיניים גדולות יחסית. השריון והכפות שטוחים ועוזרים לצב לשחות מהר מתחת למים. צבעו של השריון ירוק עם נקודות צהובות והקצוות לבנים. מסביב לשריון ישנם קוצים קטנים מהם קיבל הצב את שמו. הנקבות יותר גדולות מהזכרים. הצב שוחה במהירות ומצוי גם על היבשה בהתחממות בשמש. הוא מחפש מתחת למים מיני טרף קטנים כמו סרטני נהרות, דגים ועוד וכן צמחייה מימית וגם אצות. Apalone spinifera spinifera Apalone spinifera aspera Apalone spinifera atra Apalone spinifera emoryi Apalone spinifera guadalupensis Apalone spinifera pallida מדיה וקבצים בנושא צב רך קוצני בוויקישיתוף צב רך קוצני, באתר ITIS (באנגלית) צב רך קוצני, באתר NCBI (באנגלית) צב רך קוצני, באתר Animal Diversity Web (באנגלית) צב רך קוצני, בבסיס הנתונים ARKive (באנגלית) צב רך קוצני, באתר האנציקלופדיה של החיים (באנגלית) צב רך קוצני, באתר GBIF (באנגלית) צב רך קוצני באתר הרשימה האדומה של IUCN
פלוגות השדה

פלוגות השדה (פו"ש) היו פלוגות שהוקמו לשם הגנת היישובים העבריים במהלך מאורעות תרצ"ו-תרצ"ט. בחודש מאי 1936 מונה יצחק שדה למפקד שכונת בית וגן שסבלה כל לילה מיריות מהכפרים מלחה ועין כרם. יצחק שדה שכנע כמה מהנוטרים של השכונה לצאת לפנות ערב אל הגבעה ממנה היו מותקפים. עדיין היה חשש אצל נוטרי העיר ירושלים לצאת בערב, אבל יצחק שדה הצליח לשכנע את חברי קיבוץ קריית ענבים שהוטרדו כל הזמן לצאת לסיורי לילה. זוהי התחילתה של הנודדת. לאחר מכן הוקמו יחידות נידות בגוש דן, חיפה, פתח-תקוה, עמק חפר, להוציא הנודדת, פלוגות השדה הוקמו בשנת 1937 במסגרת ארגון "ההגנה" ובאישור הבריטים. מטרתן הייתה להגן על היישובים העבריים מפני הכנופיות הערביות שתקפו אותם בימי המאורעות. לפו"ש יחידות ניידות, מקומיות באופיין, שקמו במקומות אחדים בארץ ובהן יחידות המשמר הנע והנודדת. אנשי הנודדת והפו"ש היו בעצם שוטרים לובשי מדים כפופים למשטרת המנדט. פלוגות השדה היו חלוצות "היציאה מן הגדר" - יציאה לפעולה בשטחים הפתוחים ובשדות, מעבר לגדרות היישובים, כדי לקדם את פני התוקפים וכן עריכת סיורים בשטחי הכפרים הערביים על מנת לאתר את בסיסי הכנופיות ולפגוע בהן. בשנת 1938 הפכו הפו"ש לכוח ארצי בפיקודם של יצחק שדה ואליהו בן חור. הפלוגות השתתפו במבצע העלייה לחניתה ב-21 במרץ 1938, שהיה מגדולי מבצעי ההתיישבות של יישובי חומה ומגדל, ליישובו של אזור חדש וקשה להגנה בגבול ההררי עם לבנון. פלוגות השדה פעלו בו בזמן למען משימות פלגות הלילה המיוחדות. בשנת 1939 פורקו פלוגות השדה וחלק מחבריהן צורפו למשמר הנע. על בסיס פלוגות השדה הוקם באותה שנה (1939) "חיל השדה" (החי"ש) כחיל צבאי מאומן ומאורגן, שתפקידו לספק הגנה ניידת ומאומנת היטב ליישובים העבריים. לכבודן של פלוגות השדה כתב נתן אלתרמן את שירו הנודע "זמר הפלוגות", שהולחן על ידי דניאל סמבורסקי. את זמר הפלוגות נשיר נא למזכרת, אפל, אפל הואדי, המשמר הכן. הלכה, הלכה פלוגה בלילה, בשרשרת. הלכה פלוגת שדה לאש ולמגן. חכי לנו ארצי במשעולי הרייך, חכי לנו בשדות הלחם הרחבים, את שלום המחרשה נשאו לך בחוריך, היום הם לך נושאים שלום על הרובים. והפזמון החוזר: פלוגה, עלי, עלי בהר, פלוגה כבוש תכבושי! במקום שם איש עוד לא עבר שם יעברו הפו"שים. למען אם ובן ואב הסוללה נקימה. פלוגה - לא תם, לא תם הקרב, פלוגה - צעוד קדימה! לשווא, לשווא אמרו: רק הימים הם לנו, לשווא אמרו: לאש ושוד נידון הליל, הלילה והיום רק לחיים ניתנו, הלילה והיום הם ארץ ישראל! מן השפלה בחוף ועד גדרות התיל, ומנקרות הרים ומבקעות וגיא נשיב לך את היום, ארצי, ואת הליל, נשיבה לך אותם למען כל החי! פלוגה, עלי עלי בהר... כי לא לשווא, אחי, חרשת ובנית, לנפש ולבית לנו מלחמה! ג'וערה, תל עמל, כנרת וחניתה - אתן לנו דגלים ואנו החומה. כי לא נשוב אחור ודרך אין אחרת, אין עם אשר ייסוג מחפירות חייו. הלכה, הלכה פלוגה בלילה בשרשרת, פנייך, מולדתי, הולכים איתם לקרב! פלוגה - עלי, עלי בהר... (לעיתים מבוצע רק הבית הראשון והפזמון, או רק הבית הראשון והשלישי והפזמון) שאול דגן, הפו"ש - פלוגות השדה של ארגון ה"הגנה", המרכז לתולדות כוח המגן ומשרד הביטחון, 1995. אליהו בן חור, לצאת את הגדר, מערכות, 1985. יורם הורוביץ, מה חידש הפו''ש, סנונית הוצאה לאור, 1990 פלוגות השדה בסרט שצילם פרד דונקל בשנת 1938 זמר הפלוגות, נתן אלתרמן, 1938 זמר הפלוגות בזמרשת אבשלום קור, באופן מילולי במלחמה: זמר הפלוגות - העם וחפירות חייו, גלי צה"ל, 31.7.2024 אבשלום קור, באופן מילולי במלחמה: לוחמת הלילה ווינגייט, גלי צה"ל, 4.9.24 יריב פלג, בראשית ברא אלהים את הריתמוס, באתר ישראל היום, 18 בינואר 2019
חברת תעופה אזורית

חברת תעופה אזורית (באנגלית: Regional Airline) היא חברת תעופה הנפוצה בעיקר בארצות הברית, קנדה ואירופה. חברה זו אינה משווקת את קווי התעופה שלה בעצמה, אלא מפעילה קווים לטווחים קצרים ובינונים תחת מותגי תעופה גדולים ומוכרים ובשירותם. לרוב חברות תעופה אזוריות משתמשות במטוסים קטנים, מהירים וחסכוניים כדוגמת אמבראר ERJ, בומברדיה CRJ וכדומה. ערך זה הוא קצרמר בנושא חברות תעופה. אתם מוזמנים לתרום לוויקיפדיה ולהרחיב אותו.
ונום (פירושונים)

האם התכוונתם ל... ונום (מותג) "VENUM" – מותג מסחרי של ביגוד וציוד אמנויות לחימה. ונום – להקת ת'ראש/בלאק מטאל בריטית. ונום (סרט) – סרט גיבורי-על אמריקאי. ונום (קומיקס) – דמות בדיונית מהקומיקס ספיידרמן.
פרמטר פגיעה

פרמטר הפגיעה b מוגדר כמרחק המאונך בין מסלולו של גוף לבין מרכז שדה הפוטנציאל U ( r ) {\displaystyle U\left(r\right)} שהגוף מושפע ממנו (ראו תמונה). המונח בדרך כלל משמש בפיזיקה גרעינית, אך גם במכניקה קלאסית, לרוב בבעיות המערבות כבידה. הקשר בין מקדם הפגיעה לבין זווית הפיזור θ {\displaystyle \theta } הוא: θ = π − 2 b ∫ r m i n ∞ d r r 2 1 − ( b / r ) 2 − 2 U / m v ∞ 2 {\displaystyle \theta =\pi -2b\int _{r_{min}}^{\infty }{\frac {dr}{r^{2}{\sqrt {1-\left(b/r\right)^{2}-2U/mv_{\infty }^{2}}}}}} כאשר v ∞ {\displaystyle v_{\infty }} היא מהירות הקליע במרחק גדול מאוד ממרכז הפוטנציאל, ו- r m i n {\displaystyle r_{min}} המרחק המינימלי של הקליע ממרחק הפוטנציאל. ההדגמה הפשוטה ביותר של פרמטר פגיעה הוא בפיזור מכדור קשיח. נניח שיש לנו קליע הנע לכיוון ספירה קשיחה ברדיוס R {\displaystyle R} . מכיוון שהספירה קשיחה לחלוטין, ולא משפיעה על הסביבה כלל (בהזנחת הכבידה), ניתן להגדיר לה פוטנציאל כך: U ( r ) = { 0 r > R ∞ r ≤ R {\displaystyle U\left(r\right)={\begin{cases}0&r>R\\\infty &r\leq R\end{cases}}} נסתכל על שני מקרים כעת: אם פרמטר הפגיעה b {\displaystyle b} גדול מהרדיוס של הספירה, כלומר b > R {\displaystyle b>R} הקליע יפספס לחלוטין את הספירה, ואז לפי הנוסחה מעלה θ = 0 {\displaystyle \theta =0} . מצד שני, אם b ≤ R {\displaystyle b\leq R} , נוכל למצוא את זווית הפיזור לפי פרמטר הפגיעה לפי אותה נוסחה ולקבל: b = R cos ⁡ ( θ 2 ) {\displaystyle b=R\cos \left({\frac {\theta }{2}}\right)} בפיזיקה של אנרגיות גבוהות, וספציפית בניסוי הקרניים המצטלבות, ניתן לסווג התנגשויות לפי פרמטר הפגיעה שלהן. התנגשות מרכזית היא התנגשות בעלת b ≈ 0 {\displaystyle b\approx 0} , התנגשות היקפית (peripheral collision) בעלת 0 < b < 2 R {\displaystyle 0<b<2R} , והתנגשות אולטה-היקפית (ultraperipheral collisions) היא בעלת b > 2 R {\displaystyle b>2R} , כאשר בכל המקרים מתייחסים לגרעינים כאל כדורים קשיחים בעלי רדיוס R {\displaystyle R} . אישושים לתורת היחסות הכללית (אנגלית) ניסוי רתרפורד - ניתוח של ניסוי רתרפורד באתר hyperphysics Landau, L. D. (Lev Davidovich), 1908-1968., Mechanics, 3d ed, Oxford: Pergamon Press, 1976
פליקס, ארכידוכס אוסטריה

פליקס, ארכידוכס אוסטריה (ובשמו המלא: פליקס פרידריך אוגוסט מריה וום פרנץ יוזף פטר קרל אנטון רוברט אוטו פיוס מיכאל בנדיקט סבסטיאן איגנציוס מרקוס ד'אביאנו, בגרמנית: Felix Friedrich August Maria vom Siege Franz Joseph Peter Karl Anton Robert Otto Pius Michael Benedikt Sebastian Ignatius Marcus d'Aviano ‏ 31 במאי 1916 – 6 בספטמבר 2011) היה בנו של קרל הראשון, קיסר אוסטריה. פליקס נולד ב-31 במאי 1916 בארמון שנברון, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. ב-21 בנובמבר של אותה שנה מת פרנץ יוזף הראשון, קיסר אוסטריה, ואביו של רוברט עלה לשלטון במקומו כ"קרל הראשון". עם תום מלחמת העולם הראשונה בנובמבר 1918 פורקה האימפריה האוסטרו-הונגרית, אביו ויתר על השלטון, והמשפחה יצאה לגלות בשווייץ, ולאחר מכן באי מדיירה השייך לפורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה. ב-1922 נפטר קרל במדיירה, והמשפחה עברה לספרד ולאחר מכן לבלגיה. ב-1937 קיבלו פליקס ואחותו אדלהייד אישור מיוחד לחזור לאוסטריה, חרף החוק ההבסבורגי שאסר זאת. פליקס אף נרשם ללימודים באקדמיה הצבאית הטרזיאנית בווינר נוישטאדט, מתוך כוונה להתחיל קריירה של קצין בצבא אוסטריה. עם זאת, לאחר האנשלוס נמלטו הוא ואחותו חזרה לבלגיה דרך צ'כוסלובקיה. בעקבות הקרב על בלגיה, נמלטה כל המשפחה הקיסרית לשעבר לארצות הברית. פליקס ואחיו קרל לודוויג התנדבו לשרת בצבא ארצות הברית במלחמת העולם השנייה. הם רצו להילחם במסגרת גדוד החי"ר ה-101 אשר הורכב מאוסטרים אתנים, אולם נדחו עקב בקשות מצד חיילים בגדוד. בניגוד לאחיהם אוטו, פליקס וקרל לודוויג סירבו לוותר על תאריהם ועל תביעותיהם לכתר האוסטרי. בשל כך, הם לא קיבלו דרכון אוסטרי, ונאסר עליהם להיכנס לאוסטריה למעט שלושה ימים ב-1989 כדי להשתתף בהלוויית אמם. ב-10 במרץ 1996, לאחר שאוסטריה הצטרפה לאיחוד האירופי ונפרצו הגבולות בינה לבין מדינות שכנות, חצה פליקס את הגבול מגרמניה ונכנס לאוסטריה. מיד עם הגעתו למדינה, הוא ערך מסיבת עיתונאים כדי להודיע על הגעתו הבלתי-חוקית. הוא קיבל אזהרה מממשלת אוסטריה שניסיון נוסף שלו להיכנס למדינה בטרם ויתר על תביעותיו מהווה עבירה פלילית. בסופו של דבר השיגו פליקס וקרל לודוויג פשרה מול הממשלה. הם הכריזו על נאמנותם לרפובליקה ללא כל התייחסות לזכויותיהם. ביוני 1998 הוא אף הצליח להחזיר לידיו חלק מהנכסים ההיסטוריים של בית הבסבורג אשר הופקעו בידי הנאצים. גם לאחר שניתן לו אישור לחזור לאוסטריה, הוא בילה את שארית חייו בפורטוגל, בלגיה, מקסיקו וארצות הברית. הוא בנה מספר עסקים מצליחים בבלגיה ובמקסיקו, ועבד כיועץ שיווקי. הוא נפטר במקסיקו סיטי ב-6 בספטמבר 2011 בגיל 95. ב-18 בנובמבר 1952 התחתן פליקס עם אנה אאגניה, נסיכת ארנברג ממנה נולדו לו 7 ילדים: מריה (נולדה ב-1953) קרל פיליפ (נולד ב-1954) ברברה (נולדה ב-1955) ריימונד (1958–2008) מרים (נולדה ב-1959) ורידיס ואישטוון (תאומים, נולדו ב-1961) מדיה וקבצים בנושא פליקס, ארכידוכס אוסטריה בוויקישיתוף פליקס, ארכידוכס אוסטריה
בואינג P-8 פוסידון

בואינג P-8 פוסידון (באנגלית: Boeing P-8 Poseidon) הוא מטוס המשמש למשימות ריגול, סיור ימי, לוחמה נגד צוללות ולוחמה נגד אוניות. המטוס מתוצרת חברת בואינג האמריקאית משמש את צי ארצות הברית וכן נמכר למדינות נוספות. המטוס נועד להחליף את מטוס הלוקהיד P-3 אוריון שנמצא בשירות הצי מעל 50 שנה. ב-2004 נמסר חוזה הפיתוח לחברת בואינג, שביססה את המטוס על המטוס האזרחי בואינג 737-800 (הדור הבא). ב-2012 נמסרו ראשוני המטוסים לצי וב-2013 הוא נכנס לשירות מבצעי. המטוס נמכר גם לחיל הים ההודי (דגם P-8I), חיל האוויר המלכותי האוסטרלי, חיל האוויר המלכותי הנורווגי ולחיל האוויר המלכותי הבריטי. אתר האינטרנט הרשמי של בואינג P-8 פוסידון מדיה וקבצים בנושא בואינג P-8 פוסידון בוויקישיתוף בואינג P-8 פוסידון באתר צי ארצות הברית בואינג P-8 פוסידון באתר חברת בואינג
רודולף, ארכידוכס אוסטריה (1919–2010)

רודולף, ארכידוכס אוסטריה (ובשמו המלא: רודולף סירינגוס פטר קרל פרנץ יוזף רוברט אוטו אנטוניוס פיוס מריה בנדיקט איגנציוס לאורינטיוס יוסטיניאני מרקוס ד'אביאנו פון הבסבורג-לותרינגן, ארכידוכס אוסטריה, בגרמנית: Rudolph Syringus Peter Karl Franz Joseph Robert Otto Antonius Maria Pius Benedikt Ignatius Laurentius Justiniani Marcus d'Aviano, Erzherzog von Österreich ‏ 5 בספטמבר 1919 – 15 במאי 2010) היה בנו של קרל הראשון, קיסר אוסטריה לבית הבסבורג. קרל לודוויג נולד ב-5 בספטמבר 1919 בטירת פרנז'ן שבשווייץ. אביו היה קרל הראשון, קיסר אוסטריה ואמו הייתה זיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. רודולף נולד זמן קצר לאחר שהוריו הודחו מהשלטון בעקבות מלחמת העולם הראשונה ופירוק האימפריה האוסטרו-הונגרית. ב-1921 ניסו הוריו לתבוע מחדש את כתר ממלכת הונגריה מידי מיקלוש הורטי, אולם הם נעצרו ונשלחו לגלות באי מדיירה השייך לפורטוגל. בפברואר 1922 הצטרפו רודולף ואחיו אליהם במדירה. באותה שנה נפטר קרל. המשפחה עברה לספרד, ולאחר מכן לבלגיה. בעקבות הקרב על בלגיה ב-1940 נמלטה המשפחה לארצות הברית ולקנדה. רודולף למד כלכלה בקוויבק. בעת מלחמת העולם השנייה הוא התגייס לצבא ארצות הברית, ולקראת סופה ב-1945 הוא שלח לאוסטריה בשם בדוי בניסיון לעורר התקוממות נגד השלטון הנאצי. הוא גורש מהמדינה ב-1946, עקב השתייכותו לחוגים מלוכניים. הוא חזר לארצות הברית ועבד כמנהל זוטר בבורסה בוול סטריט. ב-1953 התחתן בניו יורק עם קסניה, רוזנת צ'רנישייב-בזובראזוב. בהמשך עבר לקונגו הבלגית וניהל מטע קפה. ב-1968 נהרגה אשתו בתאונת דרכים, אשר הוא עצמו נפצע קשה במהלכה. הוא חזר לבלגיה ועבד כמנהל בנק. ב-1971 הוא נישא פעם נוספת לאנה גבריאלה, נסיכת וורדה. בעקבות מות אמו ב-1989, הוא היה אחראי על חניטת גופתה וקבירת לבה בנפרד משאר הגוף על פי בקשתה. הוא נפטר בבריסל ב-15 במאי 2010 ב-22 ביוני 1953 נישא רודולף בניו יורק לקסניה, רוזנת צ'רנישייב-בזובראזוב בתם של סרגיי אלכסנדרוביץ', רוזן צ'רנישייב-בזובראזוב והרוזנת אליזבתה דמיטריבנה צ'רמטבה. היו להם ארבעה ילדים: מריה אנה (נולדה ב-1954) קרל פטר (נולד ב-1955) זימון (נולד ב-1958) יוהנס קרל (1962–1975) קסניה נהרגה בתאונת דרכים בקונגו הבלגית ב-20 בספטמבר 1968. גם רודולף נפצע קשה בתאונה. ב-15 באוקטובר 1971 נישא רודולף בשנית באלינגן שבגרמניה לאנה גבריאלה, נסיכת וורדה. ב-1972 נולדה בתם היחידה שרלוטה מריה. מדיה וקבצים בנושא רודולף, ארכידוכס אוסטריה בוויקישיתוף ידיעה על מותו רודולף, ארכידוכס אוסטריה, באתר "Find a Grave" (באנגלית) Philippe Bernier Arcand, Les Bourbon-Parme dans les institutions d’enseignement du Québec, Histoire Québec 28, 2022, עמ' 24–28
FIFA 18

FIFA 18 הוא המשחק ה-25 בסדרת FIFA, והמשחק השני בסדרה שמשתמש במנוע Frostbite.. כמו המשחק הקודם בסדרה, גם הפעם גרסאות המשחק לפלייסטיישן 3 ול-Xbox 360 לא תואמות לגרסאות המשחק לפלייסטיישן 4 ול-Xbox One ולא כוללות את מצב The Journey. גרסת ה-Nintendo Switch היא גרסה בנויה אישית, Electronic Arts הכתירו אותו עם יציאת המשחק כ"חוויית ה-FIFA הניידת הכי מתקדמת טכנולוגית אי פעם". מדיה וקבצים בנושא FIFA 18 בוויקישיתוף אתר האינטרנט הרשמי של FIFA 18 (באנגלית) אביתר כהן, פיפ"א 18: הסקירה, באתר ynet, 18 באוקטובר 2017 FIFA 18, באתר PCGamingWiki (באנגלית) FIFA 18, במסד הנתונים הקולנועיים IMDb (באנגלית) Philbin, Paul (2017-06-06). "FIFA 18 trailer released with Cristiano Ronaldo the face of the game". liverpoolecho. נבדק ב-2017-07-10. "FIFA 18: Xbox One and PS4 release dates, cost, pre-order and complete guide as Cristiano Ronaldo bags the cover | Goal.com" (באנגלית). נבדק ב-2017-07-10.
אברהם אילון

אברהם אילון (2 באפריל 1928 - דצמבר 2010) היה קצין צה"ל בדרגת תת-אלוף, ראש המחלקה להיסטוריה במלחמת ששת הימים ובמלחמת יום הכיפורים. אברהם אילון נולד בתל אביב ב-2 באפריל 1928, בן להודה ולדוד לנטשנר, ומכאן נגזר כינויו "לנטש". למד בגימנסיה הרצליה ובמקביל הדריך בגדנ"ע. התגייס לחי"ש והשתתף בהגנת תל אביב. לחם במסגרת הפלוגה המסייעת של גדוד 51 של חטיבת גבעתי, ונפצע במבצע מכבי. לאחר מלחמת העצמאות עבר קורס קצינים והמשיך כמדריך בו. מונה למפקד חוות הגדנ"ע בבאר אורה. בעקבות תאונת צניחה ולימודים באוניברסיטה העברית בירושלים עבר לעסוק בכתיבת היסטוריה צבאית, במסגרת הוצאת "מערכות". בשנת 1964 מונה לראש ענף היסטוריה בדרגת סגן-אלוף. במשך שנים אחדות הוביל את כתיבת ההיסטוריה של מלחמת ששת הימים, אך מחקר זה פורסם רק בשנת 2017. במלחמת יום הכיפורים ליווה את סגן הרמטכ"ל, האלוף ישראל טל, ורשם בדקדקנות את האירועים במוצב הפיקוד העליון. הטקסט המלא של מחברותיו אלה מוצג באתר האינטרנט של ארכיון צה"ל ומערכת הביטחון. בתחילת המלחמה נעדר בנו, סגן צבי אילון, שהיה קצין תצפית קדמי במוצב החרמון. לאחר כיבושו מחדש של החרמון חקר אילון את אחד השבויים הסורים, וזה הוביל אותו אל גופת בנו. בעקבות זאת עסק אילון באיתורם של נעדרי צה"ל נוספים. היה עוזר הנספח הצבאי בארצות הברית ואחר הדריך במכללה לביטחון לאומי. נפטר בדצמבר 2010 ונקבר בבית העלמין האזרחי מנוחה נכונה כפר סבא. מחבר: המערכה נגד מצרים בתש"ח, מטכ"ל/קצין חינוך ראשי, 1957 חטיבת גבעתי במלחמת הקוממיות, הוצאת מערכות, 1959. חטיבת גבעתי מול הפולש המצרי, הוצאת מערכות, 1963. מחבר ועורך: סופת אש במדבר - המערכה בזירה המצרית במלחמת ששת הימים, מודן הוצאה לאור, 2017. לכבוש את ההר - המערכה בזירה הירדנית במלחמת ששת הימים, מודן הוצאה לאור, 2017. להסיר את האיום - המערכה בזירה הסורית במלחמת ששת הימים, מודן הוצאה לאור, 2017. משברי ים - הזירה הימית במלחמת ששת הימים, מודן הוצאה לאור, 2017. עורך: אורחות-שריון, הוצאת מערכות, 1957. אורי דרומי, מחברות לנטש, באתר הארץ, 17 בדצמבר 2010 רשימת הפרסומים של אברהם אילון, בקטלוג הספרייה הלאומית אברהם אילון (1928-2010), דף שער בספרייה הלאומית מכּתביו: רס"ן אברהם אילון, ‏כיבוש משלטי-הצומת, מערכות 147, אוקטובר 1962 אל"ם אברהם אילון, ממ"ק דוד אייגר, ‏המערכה על ירושלים, מערכות 223, יוני 1972 אל"ם אברהם אילון, ‏הרקע להקמתה של מדינת ישראל, מערכות 241, דצמבר 1974 אל"ם (מיל') אברהם אילון, ‏המעורבות העירקית במלחמת העצמאות, מערכות 246, ספטמבר 1975 אל"ם אברהם אילון, ‏מבצע "מגרסה", מערכות 261–262, אפריל 1978 תא"ל (מיל') אברהם אילון, ‏עצמה לאומי ועצמה צבאית, מערכות 312–313, ספטמבר 1988 המחברות של רמ"ח היסטוריה במהלך מלחמת יום הכיפורים - אברהם איילון (לנטש) 5.10.1973-30.10.1973 באתר המרכז למלחמת יום הכיפורים "מחברות לנטש", תערוכה באתר של ארכיון צה"ל ומערכת הביטחון